Nov 02,2017
కాగ్నిజెంట్‌ ఫలితాలు ఆకర్షణీయం!
న్యూఢిల్లీ: అమెరికా కేంద్రంగా పనిచేస్తున్న ప్రముఖ ఐటీ దిగ్గజ సంస్థ కాగ్నిజెంట్‌ త్రైమాసిక ఫలితాలు మెప్పించాయి. ప్రస్తుత ఆర్థిక సంవత్సరం సెప్టెంబర్‌తో ముగిసిన మూడో త్రైమాసికంలో సంస్థ నికర లాభం 11.4శాతం వృద్ధితో 495 మిలియన్‌ డాలర్లకు చేరింది. 2016 జులై-సెప్టెంబర్‌ మాసంలో కాగ్నిజెంట్‌ నికర లాభం 444 మిలియన్‌ డాలర్లుగా ఉందని కంపెనీ ఒక ప్రకటనలో పేర్కొంది. భారత్‌లో ఎక్కువ మంది ఉద్యోగుల ఉన్న నేపథ్యంలో కాగ్నిజెంట్‌ జనవరి-డిసెంబర్‌ను ఆర్థిక సంవత్సరంగా పరిగణనలోకి తీసుకుంటున్న సంగతి తెలిసిందే. మరోవైపు కంపెనీ రెవెన్యూ 9.1శాతం వృద్ధితో 3.77 బిలియన్‌ డాలర్లుగా నమోదు అయ్యింది. దీంతో కంపెనీ దాని గైడెన్స్‌ రేంజ్‌ను 3.73-3.78 బిలియన్‌ డాలర్లను అధిగమించింది.
మీ స్నేహితులకు రికమెండ్ చెయ్యండి